Leygardagin 15. septembur 2018 var“ Rudda Føroyar” átakið kring alt landið. Hetta var fyrstu ferð, at altjóða ruddingardagurin“ World Cleanup Day” varð hildin í Føroyum. Átakið hevur til endamáls at rudda burturkast í nærumhvørvinum og samstundis at skapa økta tilvitan um týdningin av framferðini hjá okkum menniskjum: hvussu vit kunnu broyta atburð fyri at bjarga umhvørvinum. World Cleanup Day er samskipaður av felagsskapinum“ Let’ s Do It World” og varð hildin í 157 londum, har umleið 18 milliónir sjálvboðin vóru við. Betri var høvuðsstuðul hjá tiltakinum. Í ávísum førum kann stuðul latast til annað samfelagsgagnligt virksemi.